রাত পোহালেই নদিয়ার তাহেরপুরে সভা অভিষেকের, চূড়ান্ত প্রস্তুতি

নদিয়া- আগামীকাল অভিষেক বন্দ্যোপাধ্যায় (Abhishek Banerjee) সভা ঘিরে চূড়ান্ত প্রস্তুতি নদিয়ার তাহেরপুরে। শুক্রবার নদিয়ার (Nadia) তাহেরপুর (Taherpur) নেতাজি পার্ক ময়দানে সভা করতে আসছেন সর্বভারতীয় তৃণমূল কংগ্রেসের সাধারণ সম্পাদক তথা সাংসদ অভিষেক বন্দ্যোপাধ্যায়। তার আগেই নেতাজি পার্ক ময়দানে চলছে শেষ মুহূর্তের চূড়ান্ত প্রস্তুতি। সকাল থেকেই একদিকে যেমন প্রশাসনিক তৎপরতা রয়েছে। পাশাপাশি সেদিক থেকেও দলীয় কর্মী সমর্থকরাও তাহেরপুরকে তৃণমূলের পতাকায় সাজিয়ে তুলছে।

সকাল থেকেই পুলিশের উচ্চ আধিকারিকদের সভাস্থল পরিদর্শন। অপরদিকে মূল সভা মঞ্চকে তিনটি ভাগে বিভক্ত করা হয়েছে দলীয় সূত্রে খবর। একদিকে রাজ্য নেতৃত্ব একদিকে জেলা নেতৃত্ব এবং মূল মঞ্চে থেকে যে র‍্যাম তৈরি করা হয়েছে সেখানেই বক্তব্য রাখবেন অভিষেক বন্দ্যোপাধ্যায়।

অপরদিকে মাঠের পাশেই তৈরি করা হয়েছে অস্থায়ী হেলিপ্যাড। হেলিপ্যাড হিরো প্রশাসনিক তৎপরতা রয়েছে চোখে পড়ার মতো। তৃণমূল সূত্রে দাবি, আগামীকালের সভায় জনসমাগম হবে লক্ষাধিকের ও বেশি কর্মী সমর্থক নিয়ে। তাতে করে বিশেষভাবে এই সভাকে সুষ্ঠুভাবে পরিচালনা করতে দলের পক্ষ থেকে প্রায় দেড় হাজারেরও বেশি ভলেন্টিয়ার থাকবে। সব মিলিয়ে আগামীকালের অভিষেক বন্দ্যোপাধ্যায় সভাকে কেন্দ্র করে এখন চূড়ান্ত তৎপরতা নদিয়ার তাহেরপুরে।

তাহেরপুরে শুক্রবার অভিষেক বন্দ্যোপাধ্যায়ের সভা। আর তার আগে শেষ মুহূর্তের প্রস্তুতিতে ব্যস্ত তৃণমূল কংগ্রেস। দলের লক্ষ্য স্পষ্ট—বিপুল জনসমাগমের মাধ্যমে রাজনৈতিক শক্তি প্রদর্শন। শাসকদলের দাবি, এই সভায় প্রায় দেড় লক্ষ মানুষের জমায়েত ঘটানো হবে। রাত পোহালেই সেই উত্তাপ কতটা বাস্তব রূপ নেয়, সেদিকেই এখন তাকিয়ে রাজনৈতিক মহল।

আরও পড়ুন- ‘এটাই কি ইডির ভূমিকা’? গর্জে উঠলেন মুখ্যমন্ত্রী

প্রস্তুতিতে কোনও ফাঁক রাখতে চান না নদিয়ার তৃণমূলের কর্তা ব্যক্তিরা। সভাস্থল ঘুরে দেখে গিয়েছেন তৃণমূলের দক্ষিণ নদিয়া জেলা নেতৃত্ব। মঞ্চ, শব্দব্যবস্থা, নিরাপত্তা ও যাতায়াত—সব দিক খতিয়ে দেখে প্রয়োজনীয় নির্দেশ দেওয়া হয়েছে সংশ্লিষ্ট দায়িত্বপ্রাপ্তদের। দলীয় সূত্রে জানা গিয়েছে, কর্মী ও সমর্থকদের সভাস্থলে পৌঁছে দিতে প্রায় ১,২০০টি বাস ভাড়া করা হয়েছে। এর পাশাপাশি ছোট ম্যাটাডর, অটো ও টোটো মিলিয়ে মোট যানবাহনের সংখ্যা তিন হাজারেরও বেশি হবে।

মূলত দক্ষিণ নদিয়া জেলা থেকেই বিপুল সংখ্যক কর্মী-সমর্থক সভায় যোগ দেবেন বলে দাবি তৃণমূলের। তবে আশপাশের ব্লক ও লাগোয়া এলাকাগুলি থেকেও উল্লেখযোগ্য সংখ্যক মানুষের উপস্থিতি প্রত্যাশা করা হচ্ছে। দক্ষিণ নদিয়ার একাধিক এলাকায় রেল যোগাযোগ থাকায় বহু মানুষ ট্রেনে করেই তাহেরপুরে পৌঁছবেন। সেই কারণে স্টেশন থেকে সভাস্থল পর্যন্ত যাতায়াতের জন্য আলাদা করে টোটো ও অটো পরিষেবার ব্যবস্থাও রাখা হয়েছে।

সভার দিনর যানজট এড়ানো এবং শৃঙ্খলা বজায় রাখতে একাধিক স্বেচ্ছাসেবক দল মোতায়েন থাকবে বলে দলীয় সূত্রে খবর। রাস্তা নিয়ন্ত্রণ থেকে শুরু করে জনসমাগম সামলানো—সব ক্ষেত্রেই তাঁদের নির্দিষ্ট দায়িত্ব বণ্টন করা হয়েছে।

রাজনৈতিকভাবে এই সভাকে বিশেষ গুরুত্ব দিচ্ছে তৃণমূল কংগ্রেস। দক্ষিণ নদিয়ার যে সব এলাকায় বিজেপির সংগঠন তুলনামূলকভাবে শক্ত, সেখানেই প্রভাব বিস্তারের লক্ষ্য নিয়েই এই সভার আয়োজন বলে মনে করছে রাজনৈতিক মহল। দলীয় নির্দেশ অনুযায়ী, প্রতিটি বুথ থেকে ৬০ থেকে ৭০ জন কর্মী ও সমর্থককে সভায় নিয়ে যাওয়ার লক্ষ্য নির্ধারণ করা হয়েছে।

বিশেষ করে মহিলা ভোটার ও মতুয়া সম্প্রদায়ের মানুষের উপস্থিতির উপর বাড়তি জোর দেওয়া হয়েছে। তাঁদের অংশগ্রহণ বাড়াতে বুথস্তরে আলাদা ভাবে দায়িত্ব বণ্টন করা হয়েছে বলেও তৃণমূল সূত্রে খবর।